Munkebakken (Bærum)

Munkebakken er en eiendom på Lysaker i Bærum. Eiendommen er på 77 mål, og har en hovedbygning på 2000 kvadratmeter tegnet av Arnstein Arneberg og ferdigstilt i 1916. Eiendommen ble tidligere kalt Store G.

 Bakgrunn 
Eiendommen er på 77 mål og har flere hundre meter strandlinje. Hovedhuset er på omtrent 2 000 kvadratmeter. I tillegg til hovedhuset er det to portnerboliger, stall og garasjeanlegg på ca. 1 000 kvadratmeter på området.  Nærmeste naboer i dag er et hotell (SAS/Clarion) og Polhøgda der Fridtjof Nansen bodde frem til sin død i 1930.


Etter finanskrisen (Krakket i 1929) så Nyquist seg nødt for å selge unna. I 1930 ble det kjøpt av skipsreder Niels Werring (1897–1990) som foretok en større omarbeiding i 1931. Han eide det til sin død i 1990. Neste eier ble  Einar Nagell-Erichsen (født 1958) som kjøpte det i 1995 for 45 millioner kroner gjennom selskapet Timothy der også søsteren Wibecke Nagell-Erichsen (født 1959) satt.  Da han for å kvitte seg med noe gjeld, ville selge det i 2004 ble eiendommen vurdert som den neste statsministerboligen. Ifølge arkitekt Ole Wiig ville det bare koste rundt 150 millioner å pusse den opp (mot slottets 250 millioner). Valget falt i stedet på en eiendom i Parkveien i Oslo. Neste eier ble finansmannen Arne Fredly, som kjøpte stedet for 90 millioner kroner i 2004. Han solgte eiendommen til Aker for 175 millioner i juni 2007, men angret salget og kjøpte eiendommen tilbake i oktober samme år – ifølge Finansavisen for over 200 millioner.

Allerede etter Werrings død i 1990 ble eiendommen forsøkt delvis fredet av Akershus fylke.Tragedie hvis parken ødelegges, VG, 2.11.1995 Også i Fredlys eiertid ble eiendommen forsøkt fredet; først ble den fredet av Riksantikvaren i 2008, hvoretter fredningsvedtaket ble opphevet av Miljødepartementet. I 2011 fremmet Bærum kommune fredningsforslag fordi kommunen ville anlegge en offentlig sti i strandsonen, noe Fredly godtok.«Ny strid om Norges dyreste bolig» , artikkel på nettstedet na24.no 24. oktober 2011 I 2013 ble det kjent at en 4,5 meter høy skulptur utført av kunstneren Nico Widerberg hadde fått plass i parken.

 Referanser 

 Eksterne lenker 



Kategori:Byggverk i Bærum
Kategori:Kulturminner i Bærum
Kategori:Byggverk tegnet av Arnstein Arneberg
Kategori:Fredete byggverk i Akershus
Kategori:Byggverk fullført i 1916
Kategori:1916 i Norge